बेजों लोगोसे बिपिएफनि गयबारि आइजो गांखंनि सामलायनायाव 27नं दरङाजुलिआव आरो 28नं गयबारिनि घग्रासकआव मोननै गिदिर आइजो सांग्रांथि मेल जानानै थाङो। बे मेलावनो बि.पि.एफ.नि बारग’ गाहाइ मावफुंगिरि हाग्रामा महिलारि आरो आसामनि मन्त्रि चन्दन ब्रह्म आरो प्रमिला रानि ब्रह्ममोना बाहागो लायो। बे मेलावनो नुजाथिनानै मन्थ्रि प्रमिला रानि ब्रह्मआ खौरांगिरिनि सिगाङाव फोरमायोदि राइजो सभानि एम.पि. बिस्वजित दैमारिखौ खामानि मावनायनि बेलायाव बि.पि.एफ. दोलोनिफ्राय जेबो हेंथा होनाय जायाखै। बिपिएफ दोलोआ नोजोराव हारिनि थाखाय जेखौ मोजां नुदों बिखौसो मावदों। बेवहायनो जुदि सोरबाया गाज्रि सानो अब्ला बेवहाय बिपिएफ दोलोआ बुंनांगौ जेबो गैया होननानै फोरमायो ।